Narodna skupština
20140426

Uvažena predsedavajuća, uvažene kolege, mislim takođe da je ovo dobar predlog, kao što je rekao moj prethodnik, ali mislim i da je odličan predlog da se uz ministarstvo saobraćaja, građevine nađe i prostorno planiranje, a da imamo jednu koordinaciju, korektnu koordinaciju sa Ministarstvom poljoprivrede i sa Ministarstvom zaštite životne sredine. Znate, moraju da se postave prioriteti da vidimo šta je više jedno drugom potrebno. Kada imate izgradnju saobraćajnica, veoma je bitno voditi računa o tzv. zelenim pojasevima. To je neophodno povezano sa zaštitom životne sredine, ali je isto tako povezano i sa pravilnim korišćenjem zemljišta koje se nalazi tu i koje će biti oduzete od poljoprivrede, a biti ustupljeno za izgradnju infrastrukturnih projekata.